
CONVOCATÒRIA ANTICIPADA DE SUBVENCIONS PER A ACTUACIONS, PER PART D’ORGANITZACIONS NO LUCRATIVES, DE CONSERVACIÓ DEL PATRIMONI NATURAL I PER A CUSTÒDIA DEL TERRITORI (PERÍODE 2024-2025)


1. Objecte i finalitat

Subvencions en règim de concurrència competitiva a les organitzacions no lucratives (ONL), destinades a executar accions de conservació, millora i restauració del patrimoni natural, d’acord amb les bases específiques reguladores aprovades inicialment pel Ple de la Diputació en la sessió del dia 12 de setembre de 2023, i publicades al Butlletí Oficial de la Província de Girona (BOPG) de 5 d’octubre de 2023.

Conceptes subvencionables:

– Accions de conservació d’hàbitats, tàxons i el patrimoni geològic.
– Accions de regulació de l’ús públic dins l’àmbit descrit per les accions de conservació d’hàbitats, tàxons i el patrimoni geològic, amb la finalitat de protegir els valors naturals presents a l’espai natural, i no la seva promoció.
– Accions complementàries de formació i/o d’edició de materials interpretatius o de sensibilització vinculades a actuacions sobre el territori respecte a qualsevol dels conceptes anteriors.
– Accions complementàries de seguiment de poblacions dels tàxons i hàbitats vinculades a les accions de conservació d’hàbitats, tàxons i patrimoni geològic, i de regulació de l’ús públic preexistent.



CRITERIS DE VALORACIÓ

Els criteris de valoració són definits a l’article 7 de les bases reguladores específiques.


	ACCIONS DE CONSERVACIÓ D’HÀBITATS, TÀXONS I EL PATRIMONI GEOLÒGIC
	

	Recuperació i millora d’hàbitats naturals. 

· Hàbitats d’interès comunitari prioritari.
· Hàbitats d’interès comunitari no prioritari.
· La resta d’hàbitats, degudament justificats.
	Màxim: 3 punts

3 punts
2 punts
1

	Recuperació, millora i protecció de tàxons en els casos següents:

· Casos inclosos en el Decret 172/2008, de creació del Catàleg de flora amenaçada de Catalunya, en el Decret 172/2022, de creació del Catàleg de fauna salvatge autòctona amenaçada i de mesures de protecció i de conservació de la fauna salvatge autòctona protegida, en l’annex II o IV de la Directiva sobre hàbitats, en el Reial decret 139/2011, o bé tàxons amb plans de recuperació o conservació aprovats per la Generalitat de Catalunya i altres tàxons d’especial interès de conservació per a l’espai degudament justificats. Segons el percentatge de la despesa invertida en aquesta acció, la puntuació s’assignarà de la manera següent:

>50 % del pressupost total de despesa subvencionable: 3 punts;
50-25 % del pressupost total subvencionable: 2 punts
<25 % del pressupost total de despesa subvencionable: 1 punt

· Casos inclosos en els annexos 3 i 4 del Decret 328/1992, per cada espai PEIN, i/o bé altres tàxons d’especial interès de conservació per a l’espai degudament justificats.
	Màxim: 4 punts


Fins a 3 punts















1 punt

	Actuacions de conservació d’elements geològics d’alt interès inclosos a l’Inventari d’espais d’interès geològic a Catalunya.
	5 punts

	Aplicació de mesures agroambientals en finques en custòdia i potenciació dels serveis ecosistèmics prestats per a l’objecte de conservació (segons relació del punt 3.1).
	1 punt

	· Actuacions de millora de la connectivitat territorial i ecològica. Segons el percentatge de la despesa invertida en aquesta acció, la puntuació s’assignarà de la manera següent:

>50 % del pressupost total de despesa subvencionable: 2 punts
<50 % del pressupost total de despesa subvencionable: 1 punt

	Màxim: 2 punts



	Els espais objecte d’actuacions estan identificats en les capes de connectivitat ecològica de la Generalitat de Catalunya.
	1 punt

	Mesures de conservació de prioritat alta o mitjana detallades en documents específics:

Diagnosi, identificació i priorització d’actuacions de conservació i restauració dels sistemes dunars de les comarques de Girona.

· Prioritat mitjana
· Prioritat alta

Estat de conservació dels espais naturals protegits de les comarques gironines sense òrgan de gestió.

· Prioritat mitjana
· Prioritat alta

	Màxim: 4 punts





1 punt
2 punts





1 punt
2 punts

	ACCIONS DE REGULACIÓ DE L’ÚS PÚBLIC
	

	La instal·lació o la reparació d’elements de control i regulació de l’accés rodat i pedestre en àrees sensibles.
	2 punts

	La millora, la restauració i la senyalització d’itineraris pedestres, la instal·lació o la reparació d’observatoris de fauna, pantalles, torres de guaita o miradors i altres estructures d’observació del patrimoni natural.
	1 punt

	L’edició i la instal·lació in situ d’elements informatius sobre el patrimoni natural, o bé l’eliminació de senyalització obsoleta:

· Eliminació de senyalització obsoleta
· Edició i instal·lació d’elements informatius

	Màxim: 2 punts


2 punts
1 punt

	L’actuació està integrada dins d’una iniciativa de custòdia de l’entitat.
	1 punt

	Compromís de fer la compensació de les emissions generades amb l’acció subvencionada.
	2 punts




2. Dotació econòmica i determinació de l’aplicació pressupostària

L’import total destinat a la convocatòria és de 62.000,00 €. Les aplicacions pressupostàries a què s’aplica el crèdit i els imports són els que es detallen a continuació: 

	Aplicació pressupostària
	Exercici
	Nom de l’aplicació pressupostària
	Import en euros 

	500/1700/4810100
	2024
	Ajuts a entitats no lucratives conservació fauna i flora i custòdia
	31.000,00

	[bookmark: _GoBack]500/1700/4810100
	2025
	Ajuts a entitats no lucratives conservació fauna i flora i custòdia
	31.000,00

	Total
	
	
	62.000,00



La concessió de les subvencions queda condicionada a l’existència de crèdit adequat i suficient en el moment de la resolució de l’atorgament.

La distribució d’aquests imports té caràcter estimatiu, i els imports es podran redistribuir entre les aplicacions pressupostàries anteriors en el mateix acte de concessió de les subvencions.

Amb la finalitat d’atendre un major nombre de sol·licituds de subvenció o d’atorgar un major import en les subvencions, aquest crèdit podrà ser ampliat amb una quantitat addicional de fins a 62.000 €, derivada de crèdits sobrants d’altres convocatòries o modificacions de crèdit. L’efectivitat de la quantia addicional estarà condicionada a la corresponent declaració de disponibilitat de crèdit prèviament a la resolució de les subvencions i a l’aprovació de l’augment de la convocatòria.


3. Termini i forma de presentació de sol·licituds

Les sol·licituds, juntament amb la documentació annexa requerida en aquestes bases, s’han de presentar pel canal electrònic indicat al portal de subvencions de la Diputació de Girona en el termini que comença a partir de l’endemà de la publicació de la convocatòria al BOPG i finalitza el 15 de gener de 2024.

Les bases, el formulari de sol·licitud, i els models de documents normalitzats exigits per a la sol·licitud d'aquesta convocatòria i l'accés a la plataforma de tramitació es podran trobar a la pàgina de la convocatòria disponible al portal de subvencions de la Diputació de Girona: https://seu.ddgi.cat/subvencions.

En cas que el dia d’acabament del termini de presentació de sol·licituds coincideixi en dissabte o festiu, el termini s’entendrà prorrogat fins al dia hàbil següent. Les sol·licituds, degudament emplenades, han d’estar signades digitalment per la persona interessada o per la que representi legalment l’entitat. 

Es podran utilitzar els sistemes de signatura electrònica acceptats per la Diputació de Girona especificats a la Seu electrònica (https://seu.ddgi.cat/). 


4. Àmbit temporal de les accions subvencionables

Se subvencionaran actuacions, activitats o inversions realitzades a partir de l’1 de gener de 2024 i fins al 15 d’octubre de 2025.


5. Termini per justificar les subvencions

Els beneficiaris hauran de presentar una única justificació de les despeses un cop finalitzades les actuacions subvencionades. El termini per justificar les despeses que són objecte de subvenció en aquesta convocatòria finalitza el 31 d’octubre de 2025.


6. Termini de resolució i notificació 
6.1. Termini de resolució
El termini per resoldre la convocatòria és el que determinen les bases. Una vegada transcorregut el termini sense que s’hagi adoptat una resolució, els sol·licitants podran entendre desestimades les seves sol·licituds per silenci administratiu.
6.2. Termini de notificació
Es notificarà la resolució a tots els beneficiaris de manera individualitzada, tal com preveu l’article 41.1 de la Llei 39/2015, d’1 d’octubre, de procediment administratiu comú de les administracions públiques, i també als peticionaris la sol·licitud dels quals hagi estat desestimada, en el termini màxim de deu dies hàbils, a comptar de la data en què s’adopti l’acord. 

7. Règim de recursos

La resolució de la convocatòria posa fi a la via administrativa. Contra aquesta resolució escau interposar recurs contenciós administratiu davant del jutjat contenciós administratiu de Girona, en el termini de dos mesos a comptar de l’endemà de la notificació. Alternativament, i de forma potestativa, s’hi pot interposar recurs de reposició davant del president de la Diputació de Girona, en el termini d’un mes a comptar de l’endemà de la notificació. 


8. Pagament

S’efectuarà un pagament en concepte de bestreta del 50 % de la subvenció, amb càrrec a l’exercici del 2024, com a pagament a justificar, una vegada acceptada la subvenció; l’acceptació expressa de la subvenció es considerarà com a sol·licitud de pagament anticipat i tindrà els mateixos efectes. Es farà un segon pagament de la resta de la subvenció un cop presentada la documentació justificativa, d’acord amb el que determina l’article 12 de les bases específiques reguladores.


9. Publicitat
Aquesta convocatòria es publicarà a la seu electrònica de la Diputació  (https://tauler.seu.cat) i al seu lloc web, i l’extracte d’aquesta, d’acord amb el que preveu l’article 17.3 b de la Llei 38/2003, general de subvencions, es publicarà al Butlletí Oficial de la Província de Girona.

La convocatòria resta condicionada al fet que no es presentin al·legacions contra les bases específiques, l’estimació de les quals hagi de comportar un canvi en les seves determinacions.

